stanford-oval/wikipedia huggingface dataset:
ฌูแซ อัลดู

| ฌูแซ อัลดู |
| --- | --- |
อัลดูในปี ค.ศ. 2015
เกิด: ฌูแซ อัลดู ดา ซิลวา โอลีเวย์รา จูเนียร์  (1986-09-09) 9 กันยายน ค.ศ. 1986 (38 ปี) มาเนาส์, ประเทศบราซิล
สัญชาติ:  บราซิล
ส่วนสูง: 5 ฟุต 7 นิ้ว (1.70 เมตร)
น้ำหนัก: 145 ปอนด์ (66 กิโลกรัม; 10 สโตน 5 ปอนด์)
รุ่น: เฟเธอร์เวท ไลท์เวท (ค.ศ. 2005)
ช่วงระยะ: 70.0 in (178 ซm)
รูปแบบ: มวยไทย
มาจาก: รีโอเดจาเนโร, ประเทศบราซิล
ทีม: Nova União Ruas Vale Tudo
อันดับ:   สายดำในบราซิลเลี่ยน ยูยิสสู  ภายใต้การฝึกสอนโดยAndré Pederneiras    สายดำในLuta Livre Esportiva  ภายใต้การฝึกสอนโดยMarco Ruas
ช่วงปี: ค.ศ. 2004–ปัจจุบัน

สถิติการต่อสู้แบบผสม
คะแนนรวม: 28
ชนะ: 26
โดยการน็อก: 14
โดยการยอม: 2
โดยการตัดสิน: 10
แพ้: 2
โดยการน็อก: 1
โดยการยอม: 1
 
เว็บไซต์: Official UFC Profile
สถิติการต่อสู้แบบผสม จากเชอร์ด็อก
ฌูแซ อัลดู ดา ซิลวา โอลีเวย์รา จูเนียร์ (โปรตุเกส: José Aldo da Silva Oliveira Junior; เสียงอ่านภาษาโปรตุเกส: [ʒoˈzɛ ˈaldu]) เกิดเมื่อวันที่ 9 กันยายน ค.ศ. 1986 เป็นนักต่อสู้แบบผสมชาวบราซิล สังกัดในอัลติเมทไฟต์ติงแชมเปียนชิพ
แหล่งข้อมูลอื่น

Official UFC Profile
José Aldo BJJ Heroes Page
Top 5 José Aldo Knockouts´
Jose Aldo Junior ที่เฟซบุ๊ก
Jose Aldo Junior ที่เอกซ์ (ทวิตเตอร์)
josealdojunioroficial ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | ฌูแซ อัลดู> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| สมัยก่อนหน้า Mike Brown | 4th ดับบลิวอีซี เฟเธอร์เวทแชมเปียน 18 พฤศจิกายน ค.ศ. 2009 – 28 ตุลาคม ค.ศ. 2010 | สมัยต่อมา Became UFC Champion |  |  |
| New championship | 1st ยูเอฟซี เฟเธอร์เวทแชมเปียนชิป 20 พฤศจิกายน ค.ศ. 2010 – 12 ธันวาคม ค.ศ. 2015 | สมัยต่อมา คอเนอร์ แม็กเกรเกอร์ |  |  |
| VacantTitle last held byคอเนอร์ แม็กเกรเกอร์ | 2nd ยูเอฟซี เฟเธอร์เวทแชมเปียนชิป (เฉพาะกาล) 9 กรกฎาคม ค.ศ. 2016 – ปัจจุบัน | ในตำแหน่ง |  |  |
ฌ็อง วาแล็ต ดอซียา

| ฌ็อง วาแล็ต ดอซียา |
| --- | --- |
ภาพถ่ายฌ็อง วาแล็ต ดอซียา ใน ค.ศ. 1998
เกิด: 16 สิงหาคม ค.ศ. 1898(1898-08-16) แรน, ฝรั่งเศส
เสียชีวิต: 28 กุมภาพันธ์ ค.ศ. 2000(2000-02-28) (101 ปี) Annecy-le-Vieux, ฝรั่งเศส
รับใช้: ฝรั่งเศส
แผนก/สังกัด: กองทัพฝรั่งเศส
ประจำการ: 1917-1958
ชั้นยศ: Général de corps d'armée
การยุทธ์:   สงครามโลกครั้งที่หนึ่ง  สงครามรีฟ  สงครามโลกครั้งที่สอง 
บำเหน็จ: เครื่องอิสริยาภรณ์เลฌียงดอเนอร์
ฌ็อง วาแล็ต ดอซียา (ฝรั่งเศส: Jean Vallette d'Osia; 16 สิงหาคม ค.ศ. 1898 - 28 กุมภาพันธ์ ค.ศ. 2000) เป็นเจ้าหน้าที่รัฐและเป็นทหารบกจากประเทศฝรั่งเศส รู้จักกันในฐานะที่ได้มีบทบาทจากขบวนการต่อต้านฝรั่งเศสระหว่างสงครามโลกครั้งที่สองในจังหวัดโอต-ซาวัว
ดอซียามีความแข็งขันในการต่อต้านลัทธิคอมมิวนิสต์ และภายหลังเข้าไปเกี่ยวข้องกับแนวร่วมแห่งชาติซึ่งเป็นกลุ่มขวาจัด
ฌูนาตัน เฟร์ไรรา เรอิส

| ข้อมูลส่วนตัว |
| --- | --- | --- | --- |
ชื่อเต็ม:  ฌูนาตัน เฟร์ไรรา เรอิส
วันเกิด:   (1989-06-30) 30 มิถุนายน ค.ศ. 1989 (35 ปี)
สถานที่เกิด:  รัฐมารันเยา ประเทศบราซิล
ส่วนสูง:  1.85 m (6 ft 1 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2012 |  Guarani |  4 |  (1) |
| 2012–2013 |  Ipatinga |  3 |  (0) |
| 2013–2014 |  Boa Esporte |  1 |  (0) |
| 2014–2015 |  Mamoré |  10 |  (0) |
| 2014–2015 |  Gama |  6 |  (4) |
| 2015–2016 |  Anápolis |  5 |  (0) |
| 2016–2017 |  เกษตรศาสตร์ |  36 |  (28) |
| 2017 |  นครปฐม ยูไนเต็ด |  0 |  (0) |
| 2017–2018 |  → พีที ประจวบ (ยืมตัว) |  33 |  (26) |
| 2019 |  สุพรรณบุรี |  16 |  (4) |
| 2019 |  → บีจี ปทุม ยูไนเต็ด |  12 |  (7) |
| 2019 |  สุพรรณบุรี |  12 |  (4) |
| 2020 |  ปูซานไอพาร์ก |  0 |  (0) |
| 2020 |  Ermis Aradippou |  1 |  (0) |
| 2020–2021 |  ตราด |  21 |  (2) |
| 2021–2022 |  เมืองกาญจน์ ยูไนเต็ด |  29 |  (12) |
| 2022 |  หนองบัว พิชญ |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 กันยายน 2022
ฌูนาตัน เฟร์ไรรา เรอิส (โปรตุเกส: Jonatan Ferreira Reis; เกิดวันที่ 30 มิถุนายน ค.ศ. 1989) เป็นนักฟุตบอลอาชีพจากรัฐมารันเยา ประเทศบราซิล ลงเล่นตำแหน่งกองหน้า
สโมสรอาชีพ

ฌูนาตันเริ่มต้นอาชีพกับสโมสรในประเทศบ้านเกิด และเล่นฟุตบอลที่นั่นจนถึงฤดูกาล 2015-2016 ต่อมาวันที่ 1 กุมภาพันธ์ ค.ศ. 2017 เขาเซ็นสัญญา 1 ปีกับสโมสรฟุตบอลมหาวิทยาลัยเกษตรศาสตร์ และเป็นผู้ทำประตูสูงสุดในไทยลีก 2 ฤดูกาล 2017 ด้วยจำนวน 28 ประตูและท้ายฤดูกาลนั้น เขาย้ายไปนครปฐม ยูไนเต็ด ซึ่งถูกปรับตกชั้นสู่ไทยลีก 4
ในฤดูกาล 2018 เขาถูกปล่อยยืมตัวให้กับพีที ประจวบ สโมสรน้องใหม่ที่เพิ่งเลื่อนชั้นสู่ไทยลีก เขาทำประตูให้กับสโมสรตั้งแต่นัดแรกของฤดูกาล ในนัดที่ประจวบเปิดบ้านเอาชนะโปลิศ เทโร 3-2 เมื่อวันที่ 11 กุมภาพันธ์ ค.ศ. 2018
เกียรติประวัติ

ไทยลีก 2: 2562
ผู้ทำประตูสูงสุดในไทยลีก 2: 2017 (28 ประตู)
แหล่งข้อมูลอื่น

ข้อมูลของ ฌูนาตัน เฟร์ไรรา เรอิส ที่ ซ็อกเกอร์เวย์
ฌ็อง เลอ รง ดาล็องแบร์

| ฌ็อง เลอ รง ดาล็องแบร์ |
| --- | --- |

เกิด: 16 พฤศจิกายน ค.ศ. 1717 ปารีส ฝรั่งเศส
เสียชีวิต: 29 ตุลาคม ค.ศ. 1783 (อายุ65)
สัญชาติ: ชาวฝรั่งเศส
อาชีพ: นักคณิตศาสตร์ นักฟิสิกส์
ฌ็อง เลอ รง ดาล็องแบร์ (ฝรั่งเศส: Jean le Rond d'Alembert เสียงอ่านภาษาฝรั่งเศส: [ʒɑ̃ batist lə ʁɔ̃ dalɑ̃bɛːʁ] ; 16 พฤศจิกายน ค.ศ. 1717 - 29 ตุลาคม ค.ศ. 1783) เป็นนักคณิตศาสตร์ นักฟิสิกส์ วิศวกร และนักปรัชญาชาวฝรั่งเศส การคำนวณสมการของคลื่นชื่อ วิธีดาล็องแบร์ (D'Alembert's method) ตั้งชื่อตามนามสกุลของเขา
ฌ็อง ปียาแฌ

รูปปั้นฌ็อง ปียาแฌ
ฌ็อง วีลียาม ฟริตส์ ปียาแฌ (ฝรั่งเศส: Jean William Fritz Piaget, ออกเสียง: [ʒɑ̃ pjaʒɛ]; 6 สิงหาคม ค.ศ. 1896 – 16 กันยายน ค.ศ. 1980) นักจิตวิทยาชาวสวิส มีชื่อเสียงจากการศึกษาพัฒนาการทางปัญญาของเด็ก โดยได้สรุปออกมาเป็นทฤษฎีการพัฒนาด้านความคิดความเข้าใจของมนุษย์ (Piaget's theory of cognitive development)
ปียาแฌเกิดที่เมืองเนอชาแตล ประเทศสวิตเซอร์แลนด์ จบปริญญาเอกทางชีววิทยา แต่หันมาสนใจทางจิตวิทยา โดยอาศัยประสบการณ์จากการเลี้ยงลูก 3 คน เขาได้เฝ้าสังเกตและบันทึกพฤติกรรมของลูก ๆ เกี่ยวกับกิจกรรมที่ลูกทำได้หรือทำไม่ได้ตามลำดับช่วงอายุ สรุปเป็นทฤษฎีของฌ็อง ปียาแฌ แบ่งพัฒนาการของมนุษย์ออกเป็น 4 ขั้น ได้แก่
ขั้น sensorimotor stage ตั้งแต่แรกเกิดถึง 2 ขวบ เป็นขั้นของการใช้ประสาทสัมผัสของมนุษย์
ขั้น preoperational stage ตั้งแต่อายุ 2–7 ขวบ เป็นขั้นก่อนความคิดอย่างเป็นเหตุเป็นผล
ขั้น concrete operational stage ตั้งแต่อายุ 7–11 ขวบ จะเริ่มเข้าใจความคิดที่เป็นเชิงรูปธรรมอย่างดี และยังสามารถใช้ความคิดเหตุผลมากกว่าวัยที่แล้ว (มีการใช้เหตุผลไปและกลับ)
ขั้น formal operational stage  ตั้งแต่อายุ 11–15 ขวบ มีการใช้ความคิดเข้าใจ มีเหตุมีผลในเชิงนามธรรม
เขาเป็นนักจิตวิทยากลุ่มที่เน้นความรู้ความเข้าใจ (cognitive) กล่าวว่า เด็ก 3–5 ขวบ เรียนรู้พฤติกรรมทางสังคมจากเพื่อนในโรงเรียนอนุบาลหรือเพื่อนบ้านวัยเดียวกันแต่เด็กวัยนี้ ยังเข้าใจถึงความถูกต้องและความไม่ลึกซึ้งนักดังนั้นจึงควรส่งเสริมให้เด็กวัยนี้ ได้พัฒนาในเรื่องการยอมรับการแยกตัวจากพ่อแม่ฝึกให้มีความเชื่อมั่นเมื่ออยู่กับคนอื่นให้เด็กเข้าใจระเบียบและกฎเกณฑ์ต่าง ๆ ฝึกให้รู้จักการแบ่งปันและการผลัดเปลี่ยนกันและรู้จักอดใจรอในโอกาสอันควร
ทฤษฎีพัฒนาการทางสติปัญญา
พีอาเจต์ มองการเล่นเป็นกระบวนการพัฒนาทางสติปัญญา ซึ่งกระบวนการพัฒนาทางสติปัญญาและลักษณะของการเล่นจะเป็นไปในทิศทางเดียวกัน การเล่นของเด็กจะเริ่มโดยใช้ประสาทสัมผัส (sensorimotor system) ซึ่งจะเป็นไปในลักษณะสำรวจและจะยุติลงเมื่ออายุประมาณสองขวบ ต่อมาเด็กจะเล่นเกี่ยวกับการสร้าง (constructive play) เด็กจะเริ่มรู้จักนำเอาสิ่งของมาสร้างให้เป็นสิ่งต่างๆขึ้นมา ส่วนการเล่นโดยใช้สัญลักษณ์ (symbolic play) จะเกิดในช่วงที่เด็กมีอายุปลายๆสองขวบ และจะพัฒนาได้เต็มที่เมื่ออายุได้ประมาณ 3–4 ขวบ
ทฤษฏีพัฒนาการทางด้านจริยธรรมของมนุษย์
ในเรื่องของคุณงามความดีหรือจริยธรรมนั้น ได้มีการศึกษาค้นคว้ากันมาตั้งแต่สมัยต้นๆแล้ว นักทฤษฏีด้านจริยธรรมบางท่านก็เชื่อว่าสังคมมีอิทธิพลอย่างยิ่งต่อพัฒนาการของบุคคลพวกนี้จึงเชื่อว่า คนต่างกลุ่มต่างสังคมย่อมมีจริยธรรมที่แตกต่างกัน ดังที่เกสเสล (Gessel) กล่าวไว้ว่า “ทารกไม่ได้เกิดมาพร้อมกับมีจริยธรรมหรือศีลธรรมประจำใจติดตัวมา การที่ทารกจะพัฒนาไปแล้วรู้ว่าสิ่งใดผิด สิ่งใดถูก สิ่งใดดี สิ่งใดเลว สิ่งใดควรประพฤติ ปฏิบัติ เกิดจากการอบรมในภายหลัง” โดยพัฒนาการทางจริยธรรมจะมี 2 แบบ
1.      ไม่ทำ เพราะรู้ว่าไม่ดี และทำเพราะว่ารู้ว่าดี เป็นสิ่งที่เกิดจากแรงภายใน
2.      ไม่ทำ เพราะรู้ว่า ถ้าทำจะถูกลงโทษและจะทำ เพราะถ้าทำแล้วจะได้รับรางวัลเป็นการตอบแทน เป็นแรงจากภายนอก
ฌ็อง กัสแต็กซ์

| ฌ็อง กัสแต็กซ์ |
| --- | --- |
Jean Castex
กัสแต็กซ์ ขณะแถลงนโยบายของรัฐบาลในสมัชชาแห่งชาติ  ในค.ศ. 2020

นายกรัฐมนตรีฝรั่งเศส คนที่ 23
ดำรงตำแหน่ง 3 กรกฎาคม ค.ศ. 2020 – 16 พฤษภาคม ค.ศ. 2022 (1 ปี 317 วัน)
ประธานาธิบดี: แอมานุแอล มาครง
ก่อนหน้า: เอดัวร์ ฟีลิป
ถัดไป: เอลีซาแบ็ต บอร์น
สมาชิกสภาจังหวัดปีเรเน-ออรีย็องตาล
ดำรงตำแหน่ง 2 เมษายน ค.ศ. 2015 – 3 กรกฎาคม ค.ศ. 2020 (5 ปี 92 วัน)ดำรงตำแหน่งร่วมกับ เอแลน โจเซนเด
ก่อนหน้า: อำเภอได้รับการจัดตั้ง
ถัดไป: ปีแยร์ บาตาย
เขตเลือกตั้ง: อำเภอปีเรเนกาตาลาน
ประธานประชาคมเทศบาลกุมเฟล็น-กานิโก
ดำรงตำแหน่ง 7 มกราคม ค.ศ. 2015 – 3 กรกฎาคม ค.ศ. 2020 (5 ปี 178 วัน)
ก่อนหน้า: ตำแหน่งได้รับการจัดตั้ง
ถัดไป: ฌ็อง-หลุยส์ ฌาลัต
นายกเทศมนตรีเมืองปราด
ดำรงตำแหน่ง 18 มีนาคม ค.ศ. 2008 – 3 กรกฎาคม ค.ศ. 2020 (12 ปี 107 วัน)
ก่อนหน้า: ฌ็อง-ฟร็องซัว เดอนี
ถัดไป: อีฟว์ แดลกอร์
 
ข้อมูลส่วนบุคคล
เกิด: 25 มิถุนายน พ.ศ. 2508 (59 ปี) วิก-เฟอซ็องซัก ฝรั่งเศส
พรรคการเมือง: สหภาพเพื่อขบวนการประชาชน (จนกระทั่ง ค.ศ. 2015) เลเรปูว์บลีแก็ง (ค.ศ. 2015–2020)
ศิษย์เก่า: มหาวิทยาลัยตูลูซ 2 ซีย็องส์โป วิทยาลัยการบริหารแห่งชาติ
ลายมือชื่อ: 

ฌ็อง กัสแต็กซ์ (ฝรั่งเศส: Jean Castex, เกิด 25 มิถุนายน ค.ศ. 1965) เป็นนักการเมืองฝรั่งเศสและอดีตนายกรัฐมนตรีฝรั่งเศสคนที่ 23
นอกจากนั้น เขาเคยเป็นอดีตนายกเทศมนตรีของเมืองปราด จังหวัดปีเรเน-ออรีย็องตาล อดีตสมาชิกสภาภูมิภาคของแคว้นล็องก์ด็อก-รูซียง อดีตรองเลขาธิการประธานาธิบดีฝรั่งเศส ในสมัยของนีกอลา ซาร์กอซี อดีตสมาชิกสภาจังหวัดปีเรเน-ออรีย็องตาลด้วย
พรรคเดิมของกัสแต็กซ์ที่เข้าร่วมคือพรรคสหภาพเพื่อขบวนการประชาชน (หรือย่อในภาษาฝรั่งเศส: UMP) จนกระทั่งปีค.ศ. 2015 เมื่อพรรคได้เปลี่ยนชื่อเป็นพรรคเลเรปูว์บลีแก็ง (หรือย่อในภาษาฝรั่งเศส: LR) จากนั้นเมื่อเขาได้รับตำแหน่งนายกรัฐมนตรีต่อจากเอดัวร์ ฟีลิป ซึ่งเป็นอดีตสมาชิกของพรรคเลเรปูว์บลีแก็งเช่นกัน เขาจึงลาออกจากพรรคเดิม
ซีโมนเปโตร

ซีโมนเปโตร (กรีก: Σιμων Πέτρος ซีมอน เปโตฺรส) หรืออัครทูตเปโตร (กรีก: Απόστολος Πέτρος อะโปสโตโลส เปโตฺรส) ชาวคาทอลิกเรียกว่านักบุญเปโตร (Saint Peter) (สิ้นพระชนม์ระหว่างปี ค.ศ. 64) เป็นอัครทูตของพระเยซู และเป็นหนึ่งในผู้นำกลุ่มแรก ๆ ของศาสนจักรยุคแรก จากข้อมูลทางประวัติศาสตร์ร่วมสมัย คาดว่าตำแหน่งสันตะปาปาของพระองค์จะกินเวลาตั้งแต่ ค.ศ. 30 ไปจนถึงการสิ้นพระชนม์ ซึ่งจะทำให้พระองค์เป็นพระสันตปาปาที่ดำรงตำแหน่งยาวนานที่สุดตั้งแต่ 34 ถึง 38 ปี; อย่างไรก็ตาม ระยะเวลาในการดำรงตำแหน่งของพระองค์ไม่เคยได้รับการยืนยัน
คริสตชนเชื่อว่าเปโตรถูกตรึงกางเขนที่กรุงโรมภายใต้พระบัญชาของจักรพรรดิเนโร ตามธรรมเนียมแล้วเขาเป็นผู้ก่อตั้งแลบิชอปองค์แรกของคริสตจักรกรุงโรมและแอนติออก แต่มีทัศนคติที่แตกต่างกันเกี่ยวกับการเป็นผู้สืบทอดของเขา ตามคำสอนของคาทอลิก พระเยซูสัญญากับเปโตรถึงตำแหน่งพิเศษในคริสตจักร
เปโตรเป็นพยานบุคคลผู้หนึ่งที่ได้แลเห็นพระคูหาว่างเปล่าของพระอาจารย์ (ยน. 20:6) และได้เห็นการคืนพระชนม์ของพระเยซู (ลก. 23:34)
หลังจากที่พระเยซูเสด็จขึ้นสู่สวรรค์แล้ว  ท่านก็ทำหน้าที่เป็นผู้นำบรรดาคริสตชน (กจ. 1: 15 ; 15:7) ได้กล่าวสรุปข่าวดี (พระวรสาร) (กจ. 2:14-41) และท่านเองเป็นคนแรกที่เห็นความจำเป็นที่จะต้องเปิดคริสตจักรไปสู่พวกคนต่างชาติ (กจ.10-11)
เปโตรเขียนจดหมาย 2 ฉบับที่ทรงคุณค่าอย่างมากคือ 1 และ 2 เปโตร ท้ายที่สุดเปโตรได้เสียสละชีวิตเพื่อพระเยซูตามคำทำนายของพระองค์ (ยน 21.18-19)
ภารกิจด้านวิญญาณที่ได้รับมอบหมายมิใช่ว่าจะช่วยให้ท่านหมดจากสภาพของความเป็นคนหรือจากข้อบกพร่องต่าง ๆ ทางอารมณ์ก็หาไม่ (มธ.10: 41 ; 14:26,66-72; ยน. 13: 6;18:10; มธ. 14: 29-31) เปาโลอัครทูตเองก็มิได้ลังเลใจแต่อย่างใดที่จะพูดจาต่อว่าท่านเวลาที่พบกันที่เมืองแอนติออก (กจ.15; กท. 2:11-14) เพื่อเชิญชวนท่านว่าไม่ต้องปฏิบัติตามแบบของพวกยิว ในเรื่องนี้รู้สึกว่าเปโตร ยังตัดสินใจช้าและยังถือว่ากลุ่มคริสตชนซึ่งเดิมทีเป็นคนต่างศาสนาก็ยังด้อยกว่าหรือเป็นรองกลุ่มคริสตชนที่เดิมทีเป็นชาวยิว (กจ. 6: 1-2) ต่อเมื่อเปโตรได้มาที่กรุงโรม เมื่อนั้นแหละท่านจึงจะได้กลายเป็นอัครทูตของทุก ๆ คน และได้ทำหน้าที่ของท่านอย่างครบถ้วนคือเป็น "ศิลาหัวมุม" ของคริสตจักรของพระเยซูโดยรวมชาวยิวและคนต่างศาสนาให้เข้ามาอยู่ภายในอาคารเดียวกัน และท่านได้ประทับตราภารกิจหน้าที่นี้ด้วยการหลั่งโลหิตของท่านตามแบบพระอาจารย์ คริสตจักรโรมันคาทอลิกถือว่าท่านเป็นพระสันตะปาปาองค์แรก ท่านถูกจับตรึงกางเขน และได้ขอร้องให้หันศีรษะท่านลง เพราะคิดว่าไม่สมควรที่จะตายในลักษณะเดียวกับพระเยซูผู้เป็นพระอาจารย์
ฌ็อง เครเตียง

| เดอะไรต์ออนะระเบิลฌ็อง เครเตียง |
| --- | --- |
เครเตียงใน ค.ศ. 2010

นายกรัฐมนตรีแคนาดา คนที่ 20
ดำรงตำแหน่ง 4 พฤศจิกายน ค.ศ. 1993 – 12 ธันวาคม ค.ศ. 2003
กษัตริย์: สมเด็จพระราชินีนาถเอลิซาเบทที่ 2
ก่อนหน้า: คิม แคมป์เบล
ถัดไป: พอล มาร์ติน
 
ข้อมูลส่วนบุคคล
เกิด: โฌแซ็ฟ ฌัก ฌ็อง เครเตียง  (1934-01-11) มกราคม 11, 1934 (90 ปี) Shawinigan, Quebec, แคนาดา
พรรคการเมือง: พรรคเสรีนิยม
คู่สมรส: อาลีน แชเน (แต่ง ค.ศ. 1957)
บุตร: 3 คน รวมถึงฟร็องส์ เครเตียง เดมาแร
ศิษย์เก่า: มหาวิทยาลัยลาวาล
อาชีพ: ทนายความ
ลายมือชื่อ: 

โฌแซ็ฟ ฌัก ฌ็อง เครเตียง (ฝรั่งเศส: Joseph Jacques Jean Chrétien) เป็นนักการเมืองชาวแคนาดาผู้ดำรงตำแหน่งนายกรัฐมนตรีแคนาดาตั้งแต่วันที่ 4 พฤศจิกายน ค.ศ. 1993 ถึง 12 ธันวาคม ค.ศ. 2003
| ด ค กนายกรัฐมนตรีแคนาดา |
| --- | --- | --- |
|  จอห์น เอ. แม็กโดนัลด์  อเล็กซานเดอร์ แม็คเคนซี  จอห์น เอ. แม็กโดนัลด์  จอห์น แอ็บบอท  จอห์น ทอมป์สัน  แม็คเคนซี โบเวลล์  ชาร์ล ทัปเปอร์  Laurier  โรเบิร์ต บอร์เดน  Meighen  คิง  Meighen  คิง  อาร์. บี. เบนเนต  คิง  แซ็ง โลร็อง  จอห์น ดีเฟนเบเกอร์  เลสเตอร์ บี. เพียร์สัน  พีเอร์ ทรูโด  โจ คลาร์ก  พีเอร์ ทรูโด  จอห์น เทอร์เนอร์  ไบรอัน มัลโรนี  คิม แคมป์เบล  ฌ็อง เครเตียง  พอล มาร์ติน  สตีเฟน ฮาร์เปอร์  จัสติน ทรูโด  |  จอห์น เอ. แม็กโดนัลด์  อเล็กซานเดอร์ แม็คเคนซี  จอห์น เอ. แม็กโดนัลด์  จอห์น แอ็บบอท  จอห์น ทอมป์สัน  แม็คเคนซี โบเวลล์  ชาร์ล ทัปเปอร์  Laurier  โรเบิร์ต บอร์เดน  Meighen  คิง  Meighen  คิง  อาร์. บี. เบนเนต  คิง  แซ็ง โลร็อง  จอห์น ดีเฟนเบเกอร์  เลสเตอร์ บี. เพียร์สัน  พีเอร์ ทรูโด  โจ คลาร์ก  พีเอร์ ทรูโด  จอห์น เทอร์เนอร์  ไบรอัน มัลโรนี  คิม แคมป์เบล  ฌ็อง เครเตียง  พอล มาร์ติน  สตีเฟน ฮาร์เปอร์  จัสติน ทรูโด  |  |
ฌ็อง เดอกู

| ฌ็อง เดอกู |
| --- | --- |
ฌ็อง เดอกู ค.ศ. 1919
เกิด: 5 พฤษภาคม ค.ศ. 1884(1884-05-05) บอร์โด
เสียชีวิต: 21 ตุลาคม ค.ศ. 1963(1963-10-21) (79 ปี) ปารีส
ฌ็อง เดอกู (ฝรั่งเศส: Jean Decoux; 5 พฤษภาคม พ.ศ. 2427 – 21 ตุลาคม พ.ศ. 2506) นายทหารเรือแห่งกองทัพเรือฝรั่งเศสชาวเมืองบอร์โด อดีตข้าหลวงใหญ่แห่งอินโดจีนฝรั่งเศสในช่วง พ.ศ. 2483 - 2488 ภายใต้การปกครองของรัฐบาลฝรั่งเศสเขตวีชีซึ่งอยู่ในระหว่างสงครามโลกครั้งที่ 2
ภารกิจของพลเรือเอกเดอกูในอินโดจีนฝรั่งเศสในระยะแรกสวนทางกับนโยบายการเอาใจจักรวรรดิญี่ปุ่นที่กำลังเข้ามามีอิทธิพลในเอเชียตะวันออกเฉียงใต้ ซึ่งเป็นนโยบายที่พลเอกฌอร์ฌ คาทรู ข้าหลวงอินโดจีนฝรั่งเศสคนก่อนได้ดำเนินการไว้ แต่สถานการณ์ทางการเมืองระยะต่อมาก็ได้บังคับให้เขาจำต้องดำเนินตามนโยบายเก่าต่อไป
ตามรายงานกล่าวว่าพลเรือเอกเดอกูได้รับคำขอจากกองทัพจักรวรรดิญี่ปุ่นให้เคลื่อนทัพผ่านแคว้นตังเกี๋ย (เวียดนามภาคเหนือในปัจจุบัน) ในช่วงต้นเดือนสิงหาคม พ.ศ. 2483 เพื่อสร้างฐานทัพอากาศและสกัดกั้นการสนับสนุนทางทหารในประเทศจีนของกองทัพสัมพันธมิตร เขาได้พยายามส่งโทรเลขไปยังรัฐบาลฝรั่งเศสเขตวีชีเพื่อขอความช่วยเหลือ แต่รัฐบาลกลางไม่สามารถช่วยเหลือได้ พลเรือเอกเดอกูจึงจำต้องลงนามในสนธิสัญญากับกองทัพจักรวรรดิญี่ปุ่นในวันที่ 20 กันยายน พ.ศ. 2483 เพื่อเปิดเมืองท่าไฮฟองให้ญี่ปุ่นเข้ามาตั้งฐานทัพได้
ด้านการบริหารอาณานิคมอินโดจีนฝรั่งเศส พลเรือเอกเดอกูได้ทำงานเพื่อพยายามยกระดับความสัมพันธ์ระหว่างฝรั่งเศสกับแคว้นเวียดนามต่าง ๆ โดยจัดตั้งสภาบริหารซึ่งมีสมาชิกเป็นชาวฝรั่งเศสและชาวเวียดนามในจำนวนเท่า ๆ กัน และจัดให้ข้าราชการในอาณานิคมที่เป็นชาวได้รับเงินเดือนเท่ากับข้าราชการชาวฝรั่งเศส
ใน พ.ศ. 2488 กองทัพจักรวรรดิญี่ปุ่นได้เข้ามาควบคุมอินโดจีนฝรั่งเศสโดยตรงและขับพลเรือเอกเดอกูออกจากตำแหน่งข้าหลวงใหญ่อินโดจีนฝรั่งเศส เพื่อจัดตั้งรัฐบาลหุ่นเชิดในอาณานิคมขึ้น
หลังสิ้นสุดสงคราม พลเรือเอกเดอกูถูกจับกุมในข้อหาอาชญากรสงคราม แต่ภายหลังได้พิสูจน์ว่าตนเองไม่มีความผิด เขาจึงได้รับการคืนยศและสิทธิต่าง ๆ ใน พ.ศ. 2492
ฌ็อง ซีลแว็ง บายี

| ฌ็อง ซีลแว็ง บายี Jean Sylvain Bailly |
| --- | --- |


นายกเทศมนตรีกรุงปารีส คนที่ 1
ดำรงตำแหน่ง 15 กรกฎาคม 1789 – 18 พฤศจิกายน 1791
ก่อนหน้า: ไม่มี
ถัดไป: เฌโรม เปตียง เดอ วีลเนิฟว์
ประธานสมัชชานิติบัญญัติแห่งชาติ คนที่ 1
ดำรงตำแหน่ง 17 มิถุนายน 1789 – 3 กรกฎาคม 1789
ก่อนหน้า: ไม่มี
ถัดไป: ฌ็อง เลอฟร็อง เดอ ปงปีญ็อง
 
ข้อมูลส่วนบุคคล
เกิด: 15 กันยายน ค.ศ. 1736(1736-09-15) ปารีส, ฝรั่งเศส
เสียชีวิต: 12 พฤศจิกายน ค.ศ. 1793(1793-11-12) (57 ปี) ปารีส, ฝรั่งเศส
สาเหตุการเสียชีวิต: ถูกประหารชีวิตด้วยกิโยตีน
ศาสนา: โรมันคาทอลิก
พรรคการเมือง: ปิตุภูมิ (1790–1791)
วิชาชีพ: นักดาราศาสตร์, นักคณิตศาสตร์, นักการเมือง

ฌ็อง ซีลแว็ง บายี (ฝรั่งเศส: Jean Sylvain Bailly) เป็นนักดาราศาสตร์, นักคณิตศาสตร์, สมาชิกฟรีเมสัน  และเป็นผู้นำทางการเมืองในช่วงสงครามปฏิวัติฝรั่งเศส เขาเป็นนายกเทศมนตรีกรุงปารีสระหว่าง ค.ศ. 1789 ถึง ค.ศ. 1791 และถูกประหารชีวิตด้วยกิโยตีนในสมัยแห่งความน่าสะพรึงกลัว
ประวัติ

ฌ็อง ซีลแว็ง บายี เกิดในปารีส เป็นบุตรของฌัก บายี (Jacques Bailly) จิตรกรและผู้ดูแลประจำพระราชวังลูฟวร์ ในขณะที่นีกอลา บายี (Nicholas Bailly) ปู่ของเขาก็เป็นศิลปินและจิตรกรหลวงเช่นกัน ในขณะที่เขายังเด็ก เขามีความคิดอยากเจริญรอยตามบิดากับปู่ แต่แล้วแต่ก็หลงใหลในวิทยาศาสตร์ โดยเฉพาะอย่างยิ่งในด้านดาราศาสตร์ ได้รับแรงบันดาลใจมาจากนีกอลา เดอ ลากาย เขาสามารถคำนวณการปรากฏตัวของดาวหางแฮลลีย์ในปี ค.ศ. 1759 ได้ล่วงหน้า และยังเป็นผู้ผลักดันการสร้างหอดูดาวที่พระราชวังลูฟวร์อีกด้วย
ในเดือนพฤษภาคม ค.ศ. 1789 เขาได้รับการสรรหาเข้าเป็นผู้แทนฐานันดรที่สามในสภาฐานันดร และหลังจากนั้นหนึ่งเดือนก็ได้รับเลือกตั้งเป็นประธานสมัชชานิติบัญญัติแห่งชาติ อย่างไรก็ตาม เมื่อฐานันดรที่สามประกาศตั้งสมัชชาแห่งชาติและถูกฝ่ายกษัตริย์กีดกันไม่ให้เข้าประชุมสภา บายีได้เป็นผู้นำสมาชิกฐานันดรที่สามกล่าวคำปฏิญาณสนามเทนนิส ต่อมาภายหลังการทลายคุกบัสตีย์ได้ไม่นาน เขาก็ได้รับแต่งตั้งให้เป็นนายกเทศมนตรีกรุงปารีสคนแรกภายใต้คณะปกครองซึ่งตั้งขึ้นใหม่ที่เรียกว่า คอมมูนปารีส
17 กรกฎาคม ค.ศ. 1791 เขาประกาศกฎอัยการศึกในปารีสจากเหตุจลาจลขับไล่พระเจ้าหลุยส์ที่ 16 เหตุการณ์บานปลายจนเกิดการสังหารหมู่ช็องเดอมาร์ส มีประชาชนเสียชีวิตหลายสิบคนจากคำสั่งสลายการชุมนุมของเขา ทำให้ความนิยมของเขาตกต่ำลง เขาจึงตัดสินใจลาออกในวันที่ 12 พฤศจิกายนของปีนั้นและหลบไปอยู่ที่เมืองน็องต์ จนกระทั่งเดือนกรกฎาคม ค.ศ. 1793 บายีได้ออกจากน็องต์ไปพบกับสหาย ปีแยร์-ซีมง ลาปลัส ที่เมืองเมอเลิง แต่ถูกจำหน้าและถุกจับกุมได้ในวันที่ 14 ตุลาคม และถูกกดดันให้เป็นพยานกล่าวหาพระนางมารี อ็องตัวแน็ต แต่เขาปฏิเสธ จึงถูกนำตัวขึ้นศาลอาญาปฏิวัติในวันที่ 10 พฤศจิกายน และถูกตัดสินประหารชีวิตในวันต่อมา
เขาถูกนำตัวไปประหารด้วยกิโยตีนในวันที่ 12 ธันวาคม ค.ศ. 1793 ณ ช็องเดอมาร์ส อันเป็นสถานที่สำหรับประหารชีวิตผู้ทรยศขบวนการประชาธิปไตย ผืนธงขนาดเล็กที่เขาเคยใช้โบกเพื่อสั่งยิงประชาชน ถูกนำมาใช้เป็นธงให้สัญญาณการประหาร มีคนตะโกนถามขึ้นมาว่า "นายตัวสั่นเหรอ บายี?" เขาตอบกลับว่า "อ่า แต่เพราะว่ามันหนาวน่ะ" เนื่องจากวันนั้นเป็นวันที่มีฝนตกและอากาศเย็น
ฌ็อง-บาติสต์ กอลแบร์ มาร์ควิสแห่งแซเญอแล

ภาพวาดของมาร์ควิสแห่งแซเญอแล
ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (ฝรั่งเศส: Jean-Baptiste Antoine Colbert; 1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14
ฌ็อง-ฌัก เดซาลีน

ฌ็อง-ฌัก เดซาลีน หรือ สมเด็จพระจักรพรรดิฌักที่ 1 แห่งเฮติ (ฝรั่งเศส: Jean-Jacques Dessalines) เป็นอดีตสมเด็จพระจักรพรรดิแห่งจักรวรรดิเฮติ ซึ่งคือสาธารณรัฐเฮติในปัจจุบัน พระบรมราชสมภพเมื่อวันที่ 2 กันยายน ค.ศ. 1758 ในเฮติซึ่งกำลังเป็นอาณานิคมของฝรั่งเศส ดังนั้น เมื่อพระองค์ทรงเจริญวัยขึ้น จึงทรงเข้าร่วมกับกองทัพเฮติเพื่อต่อต้านและเรียกร้องเอกราชจากฝรั่งเศส พระองค์ทรงเป็นผู้นำการปฏิวัติเฮติ จนทำให้เฮติได้รับเอกราชในที่สุด และเป็นประมุขของเฮติองค์แรกภายใต้รัฐธรรมนูญ 1801 ต่อมาพระองค์ได้สถาปนาตนเป็นปฐมกษัตริย์แห่งจักรวรรดิเฮติ พระองค์ทรงได้รับการยกย่องว่าเป็นบิดาผู้ก่อตั้งเฮติ
ปลายรัชกาลของพระองค์ พระองค์ถูกลอบปลงพระชนม์ แล้วประเทศเฮติก็ถูกแบ่งออกเป็นสองสาธารณรัฐ
ฌ็อง-ดอมีนิก โบบี

ฌ็อง-ดอมีนิก โบบี (ฝรั่งเศส: Jean-Dominique Bauby, 30 เมษายน พ.ศ. 2495 – 9 มีนาคม พ.ศ. 2540) เป็นนักหนังสือพิมพ์ นักเขียน และบรรณาธิการของนิตยสาร ELLE เมื่อวันที่วันที่ 8 ธันวาคม 1995 ขณะเขามีวัยได้ 43 ปี เกิดอาการเส้นเลือดสมองแตก ทำให้ก้านสมองเสียหาย เขาสลบไป 20 วัน และเมื่อฟื้นขึ้นมาเขาพบว่าตัวเองไม่สามารถพูดได้ และเป็นอัมพาตเกือบทั้งตัว
โบบีสามารถเคลื่อนไหวศีรษะได้เพียงเล็กน้อย ส่งเสียงอืออา และกะพริบตาซ้ายได้ เขาอยู่ที่สภาพที่ทางการแพทย์เรียกว่า Locked-in Syndrome แต่ในระหว่างที่เขาตกอยู่ในสภาพเช่นนั้น เขาเขียนหนังสือที่ชื่อว่า Le Scaphandre et Le Papillon (แปลเป็นภาษาไทยโดยวัลยา วิวัฒน์ศร ในชื่อ ชุดประดาน้ำและผีเสื้อ พิมพ์โดยสำนักพิมพ์ผีเสื้อ) โดยให้คนท่องชุดตัวอักษรที่เรียงตามความถี่ในการใช้ในภาษาฝรั่งเศส และโบบีจะกะพริบตาเมื่อถึงตัวอักษรที่เขาต้องการ
โบบีแต่งและเรียบเรียงเรื่องราวทั้งหมดในสมอง และให้คนเขียนตามคำบอกทีละตัวอักษร หนังสือของเขาวางขายในฝรั่งเศสในวันที่ 6 มีนาคม พ.ศ. 2540 ได้รับคำวิจารณ์ที่ดีเยี่ยม และขายได้ถึง 150,000 เล่มในสัปดาห์แรก โบบีเสียชีวิต 3 วันหลังจากหนังสือออกวางขาย ไม่มีการเปิดเผยสาเหตุการเสียชีวิตของเขา
ฌานแห่งดามาร์แต็ง

| ฌานแห่งดามาร์แต็ง |
| --- | --- |

เคาน์เตสแห่งปงตีเยอ พระราชินีคู่สมรสแห่งกัสติยา
ประสูติ: ค.ศ. 1220 (โดยสันนิษฐาน)
สิ้นพระชนม์: 16 มีนาคม ค.ศ. 1279
พระสวามี: พระเจ้าเฟร์นันโดที่ 3 แห่งกัสติยา ฌ็อง เดอ แนล ลอร์ดแห่งแฟลวีและอีเรล
พระราชบุตร: เอเลเนอร์แห่งคาสตีล และอื่น ๆ
พระบิดา: ซีมงแห่งดามาร์แต็ง
พระมารดา: มารีแห่งปงตีเยอ
ฌานแห่งดามาร์แต็ง (ฝรั่งเศส: Jeanne de Dammartin) เป็นธิดาขุนนางฝรั่งเศส ทรงเป็นเคาน์เตสแห่งปงตีเยอและโอมาลตามสิทธิ์ของตนเอง, เป็นพระราชินีคู่สมรสแห่งกัสติยาและเลออนจากการอภิเษกสมรสกับพระเจ้าเฟร์นันโดที่ 3 แห่งกัสติยา และเป็นพระราชมารดาของเลโอนอร์แห่งกัสติยา สมเด็จพระราชินีแห่งอังกฤษ หลังพระเจ้าเฟร์นันโดสิ้นพระชนม์ พระนางขัดแย้งกับพระเจ้าอัลฟอนโซที่ 10 แห่งกัสติยา พระโอรสเลี้ยง เรื่องดินแดนและรายได้ที่พระนางควรได้รับในฐานะพระราชินีม่าย ต่อมาทรงเดินทางกลับปงตีเยอและสมรสกับฌ็อง เดอ แนล
ชาติกำเนิด

สันนิษฐานกันว่าฌานน่าจะประสูติในราวปี ค.ศ. 1220 ในรัชสมัยของพระเจ้าฟีลิปที่ 2 แห่งฝรั่งเศส โดยฌานมีศักดิ์เป็นธิดาของพระภาคิไนยของพระเจ้าฟีลิปที่ 2 เนื่องจากอาลิกซ์ พระอัยกีฝั่งมารดาของฌานเป็นพี่น้องต่างมารดาของพระเจ้าฟีลิปที่ 2
บิดาของฌานคือซีมง เดอ ดามาร์แต็ง เคานต์แห่งโอมาลซึ่งมีอายุราว 40 ปีในตอนที่ฌานซึ่งเป็นธิดาคนแรกเกิด ซีมงอยู่คนฝ่ายตรงข้ามกับพระเจ้าฟีลิปที่ 2 และต่อสู้กับกษัตริย์ฝรั่งเศสในสมรภูมิบูวีนในปี ค.ศ. 1214 แม้ว่าเขาจะสมรสกับมารี มารดาของฌานซึ่งเป็นพระภาคิไนยของพระเจ้าฟีลิป มารีเป็นบุตรที่มีชีวิตรอดเพียงคนเดียวของกีโยม ตาลวา เคานต์แห่งปงตีเยอกับอาลิกซ์ พระธิดาของพระเจ้าหลุยส์ที่ 7 แห่งฝรั่งเศสกับกอนส์ตันซาแห่งกัสติยาและเป็นพระเชษฐภคินีต่างมารดาของพระเจ้าฟีลิปที่ 2 พระเจ้าฟีลิปคาดหวังให้การสมรสของอาลิกซ์กับกีโยมไม่มีบุตรเพื่อที่เคาน์ตีปงตีเยอจะได้ตกเป็นของราชบัลลังก์ฝรั่งเศส ทว่ามารีกลับรอดชีวิต แต่เมื่อบิดาของเธอถึงแก่กรรมในปี ค.ศ. 1221 พระเจ้าฟีลิปกลับยกมรดกที่ควรเป็นของเธอให้แก่รอแบร์ เคานต์แห่งเดรอซ์ ลูกพี่ลูกน้องของพระองค์ มารีได้ทำข้อตกลงกับพระเจ้าหลุยส์ที่ 8 พระโอรสของพระเจ้าฟีลิปที่ 2 ในปี ค.ศ. 1225 ซีมง สามีของมารีถึงแก่กรรมในปี ค.ศ. 1239 และมารีได้ครองตำแหน่งเป็นเคาน์เตสในปี ค.ศ. 1251
ฌานมีน้องสาวสามคน คือ อากัต, ฟีลีปา และมารี สี่พี่น้องมีชีวิตอยู่จนถึงวัยแต่งงาน ตามวิถีปฏิบัติแบบฝรั่งเศสดินแดนมรดกปงตีเยอและโอมาลจะตกเป็นของบุตรคนโต ฌานซึ่งเป็นพี่สาวคนโตจะได้สิทธิ์ในการครอบครองดินแดนมรดกทั้งหมด
พระราชินีม่ายแห่งกัสติยา

ฌานตกพุ่มม่ายในวันที่ 30 พฤษภาคม ค.ศ. 1252 ซึ่งพระนางน่าจะอยู่ในวัยสามสิบต้นๆ พระเจ้าเฟร์นันโดที่ 3 แห่งกัสติยาแห่งเลออน กษัตริย์นักรบผู้ยิ่งใหญ่สิ้นพระชนม์ในเมืองเซบิยาซึ่งพระองค์ยึดคืนมาจากกลุ่มอัลโมฮัด พระราชินีฌานอยู่ที่เตียงสิ้นพระชนม์ของพระสวามี โฆเฟร เด โลอายซา นักประวัติศาสตร์ในราชสำนักซึ่งอยู่ในตอนที่พระเจ้าเฟร์นันโดสิ้นพระชนม์เล่าว่ากษัตริย์ถูกฝังในวันเสาร์ที่ 1 มิถุนายน "เบื้องหน้าแท่นบูชาของโบสถ์ซันตามารีอาในเซบิยา" และ "ต่อหน้าพระราชบุตรทุกคนของพระองค์ยกเว้นอาร์ชบิชอปแห่งโตเลโด [ดอนซันโช]" ซึ่งพระราชบุตรที่ว่าอาจรวมถึงเลโอนอร์ อนาคตพระราชินีแห่งอังกฤษซึ่งขณะนั้นมีพระชนมายุ 10 พรรษา ผู้สืบทอดตำแหน่งเป็นกษัตริย์ต่อจากพระเจ้าเฟร์นันโดคือพระเจ้าอัลฟอนโซที่ 10 พระโอรสเลี้ยงวัย 30 พรรษาของฌานที่สมรสกับบิโอลันเตแห่งอารากอน พระธิดาวัย 15 พรรษาของพระเจ้าไชเมที่ 1 "เอลกองกิสตาดอร์" (บิโอลันเตเป็นพระเชษฐภคินีของอีซาเบลแห่งอารากอนซึ่งสมรสกับพระเจ้าฟีลิปที่ 3 แห่งฝรั่งเศสและเป็นพระอัยกีฝั่งบิดาของอีซาแบลแห่งฝรั่งเศส พระราชินีของพระเจ้าเอ็ดเวิร์ดที่ 2)
ตามอัตชีวประวัติของพระเจ้าอัลฟอนโซที่ 10 กษัตริย์คนใหม่เคารพพระมารดาเลี้ยงมาก แต่ทั้งคู่น่าจะมีความสัมพันธ์ที่ห่างเหินและเฉยเมยต่อกันมากกว่า พระเจ้าเฟร์นันโดที่ 3 ได้ยกดินแดนเด่น ๆ มากมายให้แก่ "ดอญญาฆัวนา" พระราชินีของพระองค์ เช่น กอร์โดบา, การ์โมนา, มาร์เชนา, ลูเก และทรัพย์สินที่ดินกับอาณาเขตอื่น ๆ ในมณฑลกอร์โดบา, ฆาเอน และอาร์โฆนา หลังพระเจ้าเฟร์นันโดสิ้นพระชนม์ ฌานทำข้อตกลงกับพระเจ้าอัลฟอนโซที่ 10  พระองค์เหลือมาร์เชนาเพียงแห่งเดียว